डरबन

डरबन (डर्बन,अंग्रेजी:Durban; ज़ुलु: eThekwini इथेक्विनी, यानि 'खाड़ी/अनूप'), दक्खिन अफ्रीकी राज्य क्वाज़ुलु-नटाल कै सबसे बड़ा शहर होय। इ जोहान्सबर्ग औ केप टाउन कै बाद दक्खिन अफ्रीका मा तीसरा सबसे बड़ा शहर होय। इ इथेक्विनी महानगरीय नगरपालिका कय हिस्सा होय। डरबन दक्खिन अफ्रीका कय सबसे व्यस्त बंदरगाह भी होय। गरम उपोष्णकटिबंधीय जलवायु औ व्यापक समुन्द्र तटन् कय नाते इ दक्खिन अफ्रीका कय एक्ठु प्रमुख पर्यटन केंद्र भी होय। डरबन नगरपालिका क्षेत्र जवने मा इ उपनगर भी शामिल है, कै कुल जनसंख्या लगभग ३५ लाख है, जवन इ अफ्रीकी महाद्वीप कै पूर्वी तट पै बसा सबसे ढेर जनसंख्या वाला शहर बनावत है। एकर महानगरीय भूमि क्षेत्र लगभग २२९२ वर्ग किलोमीटर (८८५ वर्ग मील) है औ जनसंख्या घनत्व १५१३ प्रति वर्ग किलोमीटर (३९२०/वर्ग मील) है।